കര്ശന സുരക്ഷകളോടെ പ്ലസ് വണ് പരീക്ഷക്ക് തുടക്കം ഒക്ടോബര് 18 ന് അവസാനിക്കും തിരുവനന്തപുരം: ഒന്നാം വര്ഷ ഹയര് സെക്കന്ഡറി, വൊക്കേഷണല് ഹയര് സെക്കന്ഡറി പരീക്ഷകള് അല്പസമയത്തിനകം ആരംഭിക്കും. സുപ്രീം കോടതിയുടെ അനുമതിയില് കര്ശന സുരക്ഷാ ക്രമീകരണങ്ങളോടെയാണ് പരീക്ഷ നടത്തുന്നത്. വിദ്യാര്ത്ഥികള് സ്കൂളുകളില് എത്തിത്തുടങ്ങി. രാവിലെ 9.40നാണ് പരീക്ഷ ആരംഭിക്കുക. 20 മിനുട്ട് കൂള് ഓഫ് ടൈം ആണ്. ഹയര്സെക്കന്ഡറി വിഭാഗത്തില് ഇന്ന് SOCIOLOGY, ANTHROPOLOGY, ELECTRONIC SERVICE TECHNOLOGY OLD, ELECTRONIC SYSTEMS പരീക്ഷകളും വൊക്കേഷണല് ഹയര്സെക്കന്ഡറി വിഭാഗത്തില് ഇന്ന് Entrepreneurship Development പരീക്ഷയും നടക്കും. ഹയര്സെക്കന്ഡറി വിഭാഗത്തില് 28ന് CHEMISTRY, HISTORY, ISLAMIC HISTORY CULTURE, BUSINESS. ഇന്ന് ആരംഭിച്ച് ഒക്ടോബര് 18ന് അവസാനിക്കുന്ന രീതിയിലാണ് ക്രമീകരണം. വൊക്കേഷണല് ഹയര്സെക്കന്ഡറി പരീക്ഷകള് 13നാണ് അവസാനിക്കുക. ഹയര് സെക്കന്ഡറിയില് ഇന്ന്. പരീക്ഷകള്ക്കിടയില് ഒന്നു മുതല് അഞ്ചു ദിവസം വരെ ഇടവേളകള് ഉറപ്പാക്കിയിട്ടുണ്ട്. വിദ്യാര്ത്ഥികളുടേയും രക്ഷിതാക്കളുടേയും ആവശ്യം കണക്കിലെടുത്താണ് ഇത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്ക് ഈ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona